text: [{"text_idx": "#000004", "text": "Biyyi Habashaa yeroo dachiin Arabaa Muslimoota irratti dhiphattee of keessaa tufte keessa sadarkaa Rabbiin qadara keessatti isiidhaaf ol kaa\u2019een kabajamtee bakka qubannaa dursitoota sahaabaa Nabiyyii (saw)fi da\u2019awaa isaanii tikfamaa ta\u2019uu ibseen ture."}, {"text_idx": "#000005", "text": "Muslimoonni Habashaa keessatti of amananii Qur\u2019aana qara\u2019anii haala tasgabbaa\u2019aadhaan mootummaa haqaa kan Rabbiin sodaatuufi ummata isaa haqaan bulchuuf yaalu jalatti gara Islaamaatti waaman. Osoo yeroon hin turin mootichinuu islaama\u2019uu isaa ibse. Kanaan xalayaa gammachuu Ergamaa Rabbiitti [saw] barreesse. Keessummoota baay\u2019ees ni erge. Godaansi kun ashaaraa mataa isaa qabaachuun beekamaadha. Yeroo gadi fageenyaan ilaalle akka Najaashiin nama gaariidha jechuutti amannu, akka Islaamni amantii ergaa dhugaa ta\u2019e hubachiisuu irraa hin laafne hubanna."}, {"text_idx": "#000006", "text": "Maatii Najaashii irraa ilmi isaa Ariihaa bin Al-As-ham islaama\u2019ee osoo namoota sagaltamii shan Habashaa irraa islaama\u2019an waliin galaana irraan gara Nabiyyii [saw] deemuu galaanaan nyaatamee wareegame. Najaashiif ilmi biraa dhalannaan maqaa Abdullaah bin Ja\u2019afar bin Abuu Xaalib isa achitti dhalateetti Abdallaah jedhee moggaase. Inni Asmaa\u2019i bin Umees niitii Ja\u2019afar irraa hodhuudhaan isaaf obboleessa hoosisaa ture."}, {"text_idx": "#000009", "text": "Sahaabonnis akkuma kana da\u2019awaa gochuu, ragaa haqaa dirree baasuufi Habashoota waliin marii irra turan. Kanarraa ka\u2019ee namoonni naannoo mootiifi abbootii amantii kan amantii hubannoo qaban baay\u2019een islaama\u2019an. Yeroo Ja\u2019afar gara Madiinaa deebi\u2019u Muslimoota Habashaa torbaatamatu wajjiniin ture."}, {"text_idx": "#000011", "text": "Inumaa namoota Habashaa buufata doonii irra hojjatan kan matoolee Qurayshii gara Islaamaatti waaman argineerra. Kun jalqaba sanaa kaasee Islaamni ariitiin achi seenuu hubanna. Waa\u2019ee islaama\u2019uu Ikramaa bin Abii Jahl ilaalchisee Xabariin seenaa ajaa\u2019ibaa dubbate. Akka inni dubbatutti namni erga inni gara Yaman bahee Islaamatti isa deebise namicha Habashaa doonii oofu ture. Ikrimaan ni jedhe: \u201cHabashaa deemuufin doonii galaanaa yaabbachuu fedhe. Yeroo ani yaabbachuuf dooniitti dhufu abbaan doonittii \u2018yaa gabricha Rabbii! Hanga Rabbiin tokkoomsitee waan isaa gadii dhiiftutti doonii kiyya hin yaabbattu. Yoo ati kana hin goone nu hundi dhumuun sodaadha\u2019 jedhe. \u2018Namni tokkollee hanga Rabbiin tokkoomsee waan isaa gadii dhiisutti isii hin yaabbatuun\u2019 jedhe. \u2018Eeyyee namni tokkollee hanga ibaadaa Rabbiif qulqulleessutti hin yaabbatu\u2019 naan jedhe. Ofiinin jedhe: \u201cegaa maaliifin Muhammadiin dheessa? Innis kanumaan nutti dhufe. Waaqni keenya inni galaana keessaa waaqa keenya isuma lafarraati. Yeroo sanan Islaama baree onnee kiyya keessa seene.\u201d\u009d"}, {"text_idx": "#000012", "text": "Kanarraa ka\u2019eeti godaansi sahaabaa jalqaba Islaamni Habashaafi guutuu Afrikaa seenetti lakkaa\u2019ama. Ja\u2019afar bin Abuu Xaalib biyyootii kana keessatti jalqaba nama da\u2019awaa godheetti lakkaa\u2019ama. Habashaan immoo jalqaba biyya da\u2019awaan isii keessatti bilisaan geggeeffamee ummanni dhuunfaafi gareen qeebaleeti. Kana wanti akeeku immoo keessummooleen Habashaa baay\u2019een gara Hijaaz deemuun jalqaba Makkaan achiin Madiinaan deemaniyyuu ragaadha. Kunis xiqqoo booda ni dhufa."}, {"text_idx": "#000014", "text": "Haasawa dheeraatu to\u2019annaa gosa Arabaatiin alatti masaraa mootii Habashaa keessatti bakka mootichi jirutti geggeeffamaa ture. Dhumarratti mootichi gara godaantota kanaatti dabee amantii Islaamaa fudhatee Qurayshonni milkaa\u2019uu dhabanii deebi\u2019an."}, {"text_idx": "#000016", "text": "Rabbii isii haa jaallattu,hojii gaariitti jirtani jabaadha"}, {"text_idx": "#000021", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]